KINNITATUD

Lääne – Harju Valla Raamatukogu direktori

12.05.2021 käskkirjaga nr 10

Andmekaitsetingimused

Lääne-Harju Valla Raamatukogu (edaspidi nimetatud kui ,,Raamatukogu“) ning Harju-Risti, Klooga, Laulasmaa, Lehola, Padise, Rummu või Vasalemma haruraamatukogu (edaspidi nimetatud kui ,,Haruraamatukogu“ ja koos Raamatukoguga ka kui „me“ ja „meie“) jaoks on oluline isikute privaatsuse ning isikuandmete kaitse, seetõttu oleme koostanud käesolevad andmekaitsetingimused millega teavitame teid milliseid isikuandmeid, mis eesmärgi ja õigusliku alusega Raamatukogu isikuandmeid töötleb.

Need andmekaitsetingimused kehtivad teile, kui olete meie Raamatukogu või Haruraamatukogu registreeritud kasutaja, kui teie isikut kajastatakse mõnes väljaandes, kui olete mõne väljaande autor või kui külastate meie veebilehte <http://lhvraamatukogud.ee/>

# Mis on isikuandmed ja isikuandmete töötlemine?

Isikuandmed on andmed mis tuvastavad inimese või võimaldavad inimese tuvastamist, eelkõige selliste identifitseerimistunnuste põhjal nagu nimi, isikukood, asukohateave või võrguidentifikaator, kuid ka inimese kohta ühe või mitme muu tunnuse nagu füüsilise, vaimse, kultuurilise või sotsiaalse tunnuse põhjal.

Isikuandmete töötlemine on igasugune isikuandmetega tehtav toiming näiteks kasutamine, säilitamine, edastamine või nende lugemine.

# Kes on isikuandmete vastutav töötleja?

Raamatukogu võib olla erinevates isikuandmete töötlemise protsessides vastutav või volitatud töötleja, registreeritud kasutajate ning veebilehe külastajate andmete vastutav töötleja on:

Lääne-Harju Valla raamatukogu

Rae tn 38

Paldiski linn

Lääne-Harju vald

Harjumaa

# Milliseid isikuandmeid ning milleks me töötleme?

## Lugejaks registreerimine

Selleks, et teid registreerida Raamatukogu või Haruraamatukogu kasutajaks, peame tuvastama teie isiku ning küsime teie isikut tõendavat dokumenti ning paneme kirja teie ees- ja perekonnanime, isikukoodi, e-posti aadressi, telefoninumbrit ning elukoha aadressi. Me küsime neid andmeid otse teilt või teie seaduslikult esindajalt, kui see on asjakohane.

Kui olete noorem kui 18 aastat, siis registreerib teid registreerimisavaldusega teie seaduslik esindaja. Me küsime teie käest ka õppeasutust ja klassi või kursust. Registreerimisavaldus on saadaval raamatukogus ja avaldatud raamatukogu veebilehel.

Registreeritud kasutajana saate kasutada Raamatukogu ning Haruraamatukogu andmebaase, kasutad seadmeid ja vahendeid, teha broneeringuid ning hallata oma kasutajakontot haldamiseks.

Lugejaks registreerimisel vastutate teie või teie seaduslik esindaja esitatud andmete õigsuse eest

## Laenutustegevuse haldamine

Me korraldame haldustegevust raamatukogudes ja kasutame lugejaks registreerimisel kogutud andmed ka teie infopäringutele vastamiseks, teavitamiseks tagastamistähtpäeva möödumisest, meeldetuletuste, ja vajadusel ettekirjutuste, saatmiseks, võlgnevuste sissenõudmiseks ning kaebuste ja otsuste lahendamiseks.

## Kirjavahetus

Eraisikutega peetav kirjavahetus on Raamatukogus ja Haruraamatukogus juurdepääsupiiranguga. Juurdepääsu piiramine sõltub dokumendi sisust. Võimalikud juurdepääsupiirangute alused on toodud Avaliku teabe seaduse §-s 35. Juurdepääsupiiranguga kirjavahetusega tutvumiseks on võimalik esitada teabenõue, dokumendi välja andmine või osaline väljaandmine otsustatakse teabenõude ning seaduse alusel.

## Vabadele töökohtadele konkureerimine

Me kogume isikuandmeid ka värbamistegevuses. Konkursi korras tööle või praktikale kandideerimisel lähtutakse kandidaadi avaldatud andmetest ja avalikest allikatest kogutud teabest. Lisaks võime küsida andmeid, et töötaotleja oskused ning ametikoha nõuded oleks omavahel vastavuses. Töötaotlejate, kes ei osutunud konkursil edukaks, säilitame 12 kuud ning seejärel andmed kustutame või hävitame (paberkandjal). Me ei avalikusta teavet inimese osalemise kohta konkursil, kuid teave kandidaadi ametisse nimetamise kohta on avalik. Lisaks on töö taotlemise ning kandidaadiga seotud on juurdepääsupiiranguga teave, millele kolmandad isikud saavad juurdepääsu ainult seaduses sätestatud juhtudel.

## Raamatukogu teenuste tutvustamiseks

Teenusekasutajate nõusolekul töödeldakse andmeid raamatukogu poolt pakutavate teenuste tutvustamiseks ja reklaamimiseks, sh uudiskirjade saatmiseks, kampaaniate ja auhinnamängude läbiviimiseks, võitjate teavitamiseks võidust, sh raamatukogu veebilehel ja sotsiaalmeedias.

## Pildimaterjal

Me küsime teie nõusolekut avaldamaks fotosid või videosid, mis on salvestatud raamatukogus toimunud või raamatukogu poolt korraldatud või kaaskorraldatud või osaletud avalikel üritustel.

## Statistiline analüüs

Me teeme lugejate andmetega ka statistilist analüüsi, esitamiseks riigile ja kohalikule omavalitsusele; teenuste kvaliteedi tagamiseks ja tõstmiseks ning teenuste arendamiseks

# Mis on isikuandmete töötlemise õiguslikud alused?

Raamatukogu ja Haruraamatukogu töötleb isikuandmeid seadusest tuleneva kohustuse täitmiseks, näiteks Isikuandmete kaitse üldmäärusest EL 2016/679, Avaliku teabe seadusest (AvTS) ja Rahvaraamatukogu seadusest (RaRS) (sh kultuuriministri määrus rahvaraamatukogu töökorralduse kohta), või teie nõusoleku alusel.

## Seadusest tuleneva kohustuse täitmiseks

Me töötleme isikuandmeid lugejatele raamatukogu teenuste osutamiseks, laenutuste üle arvestuse pidamiseks, statistiliseks aruandluseks ja teenuste analüüsiks ning viivistasude või rikutud teose eest tasu nõudmiseks.

Raamatukogu või Haruraamatukogu lugejaks registreerimisel vastavalt Rahvaraamatukogu seaduse §15 alusel.

Teie kirjavahetuse meiega salvestame Raamatukogu dokumendiregistris vastavalt Avaliku teabe seaduse §11.

## Teie nõusoleku alusel

Raamatukogu või Haruraamatukogu poolt pakutavate teenuste tutvustamiseks ja reklaamimiseks, sh uudiskirjade saatmiseks, kampaaniate ja auhinnamängude läbiviimiseks, võitjate teavitamiseks võidust, sh raamatukogu veebilehel ja sotsiaalmeedias küsime teie nõusolekut.

Me küsime teilt nõusolekut ka siis soovime avaldada fotosid või videosid, kus olete kujutatud fotol või videol, mis on salvestatud raamatukogus toimunud või raamatukogu poolt korraldatud või kaaskorraldatud või osaletud avalikel üritustel.

Teil on alati võimalik nõusolek tagasi võtta klikates „eemalda mind nimekirjast“ või saates meile e-posti paldiski@rmtk.laaneharju.ee.

# Kaua me isikuandmeid säilitame?

Registreeritud lugeja isikuandmeid säilitame niikaua kuni olete meie lugeja ning kolm aastat peale teie viimast raamatukogu külastamist vastavalt Rahvaraamatukogude seadusele. Kui lugejal on raamatukogu ees täitmata kohustusi, säilitatakse isikuandmeid kuni lugejapoolsete kohustuste täitmiseni.

Raamatukogu ja Haruraamatukogu kogub, säilitab ja teeb lugejale kättesaadavaks temale vajalikud trükised, auvised ja teised teavikud (edaspidi teavikud) ning avalikud andmebaasid. Ajaloolise ja suure kultuuriväärtusega teavikute arvestus ja säilitamine toimub õigusaktides kultuurimälestiste kohta kehtestatud tingimustel ja korras.

Eraisikutega peetud kirjavahetust säilitatakse 5 aastat peale mida me kustutame ja hävitame dokumendid. Eraisiku kohta andmete säilitamise täpne aeg on leitav dokumentide loetelust dokumendi sarja tähise järgi.

Kui teiega seotud dokumente, on juba kantud teise andmekogusse ja millele on teie juurdepääs tagatud, siis me ei registreeri kirjavahetust dokumendiregistris ning säilitame kahe kalendriaasta jooksul.

# Kellele me isikuandmeid edastame?

Teie lugeja andmeid saadetakse edasi URRAMisse, mis on veebipõhine Eesti raamatukogudele mõeldud tarkvara ning keskandmebaas, mis võimaldavad lugejal kasutada raamatukogude teenuseid interneti kaudu.

Raamatukogus ja Haruraamatukogus on isikuandmetele on juurdepääs nendel raamatukogu töötajatel, kellel on seda vaja oma tööülesannete täitmiseks. Lugejate andmebaasile on juurdepääs raamatukoguhoidjatel.

Isikuandmetega kokkupuutuvatel raamatukogu töötajatel on lepinguline kohustus hoida konfidentsiaalsena töötamise ajal neile teatavaks saanud isikuandmed ning mitte muuta neid kättesaadavaks kolmandatele isikutele.

Koju laenutatud tagastamata teaviku või muu vara rikkumisega tekitatud kahju tähtajaks hüvitamata jätmise korral on raamatukogul õigus võlgnevuse sissenõudmise eesmärgil edastada isikuandmed Lääne-Harju Vallavalitsuse vahendusel inkassoteenust osutavale juriidilisele isikule.

Raamatukogu avaldab lugejate andmeid juhul, kui selleks on otsene seadusest tulenev kohustus (näiteks kohtu või kohtueelse menetleja nõudel).

# Kuidas me tagame isikuandmete turvalise töötlemise?

OIeme kehtestanud korralduslikud, tehnilised ja füüsilised turvameetmed isikuandmete turvaliseks töötlemiseks kaitsmiseks. Mõned näited meie poolt kasutatavatest meetmetest:

**Korralduslikud meetmed** – kõigile IT süsteemide kasutajatele on määratud rollid ja profiilid; on tagatud, et ligipääsuõigused tühistatakse töötaja lahkumisel Raamatukogust või Haruraamatukogust; avalikult kasutatavatest ruumidest ei pääse ilma vastava õiguseta ruumidesse, mida kasutatakse isikuandmete töötlemiseks.

**Tehnilised meetmed** – kõik tööarvutid on kaitstud ekraanilukuga; eriti ohustatud süsteemid (nt sülearvutid, nutitelefonid) on kaitstud kasutades näiteks krüpteerimist või muid viise.

**Füüsilised meetmed** – isikuandmeid sisaldavaid paberkandjal dokumente hoitakse lukustatud ruumides ja kappides, IT-süsteemid on piisavalt kaitstud tule, ülekuumenemise, vee, voolukõikumiste ja voolukatkestuste eest.

# Millised õigused on teil seoses isikuandmetega?

* Teil on õigus saada teavet enda isikuandmete töötlemise kohta. Oleme kohustatud veenduma, et teil on õigus vastavaid andmeid saada, seetõttu palume päringu esitamisel tõestad isikusamasust või andmete taotlemise õigust.
* Teil on õigus isikuandmete kustutamisele juhul kui me ei töötle andmeid seadusest tuleneva kohustuse täitmiseks.
* Teil on õigus küsida isikuandmete töötlemise piiramist ning vaidlustada andmete töötlemise vajadust.
* Teil on õigus saada isikuandmed masinloetaval kujul endaga kaasa või teisele vastutavale töötajale üle kanda, kui see on tehnoloogiliselt võimalik.

Kui soovid mõnda eespool nimetatud õigust kasutada, palun pöördu meie poole kontaktil: andmekaitse@laaneharju.ee või paldiski@rmtk.laaneharju.ee .

* Õigus esitada kaebus Andmekaitse Inspektsioonile. Kui olete arvamusel, et teid puudutavate isikuandmete töötlemine riivab teie privaatsusõigusi, siis on teil õigus pöörduda oma õiguste ja huvide kaitsmiseks Andmekaitse Inspektsiooni või kohtu poole.

# Küpsised

Küpsis on väike tekstifail, mille veebilehitseja automaatselt isiku kasutatavasse seadmesse salvestab ja mis seejärel on salvestatud teie arvuti kõvakettal. Küpsised ei loe arvuti kõvakettal olevat teavet või muude osapoolte küpsiseid, nad ei kahjusta arvutit.

Igal juhul saab veebilehitseja ümber seadistada nii, et küpsiseid ei salvestatakse. Kui soovid rohkem teada küpsiste kohta ja kuidas neid hallata või kustutada külasta veebilehte <http://www.allaboutcookies.org>. Võite mitte kasutada küpsiseid, kuid see võib tähendada, et meie veebileht ei tööta nii hästi kui mõeldud.

Me kasutame küpsiseid, mis jälgivad meie veebilehe jõudlust ja veebilehe kasutajakogemuse parandamiseks.

|  |  |  |
| --- | --- | --- |
| ***Küpsise tüüp*** | ***Küpsise nimi*** | ***Säilitamine*** |
| Facebook Social Graph API | API eesmärk on lubada teabele liikuda Facebooki veebilehelt sisse ja välja | 90 päeva |

# Andmekaitsetingimuste kehtivus

Raamatukogu ja Haruraamatukogu andmekaitsetingimused on kinnitatud Lääne - Harju Valla Raamatukogu direktori käskkirjaga 12.mai 2021.a. nr 10.

Meie veebilehel on alati avaldatud andmekaitsetingimuste kõige viimane versioon.